							TELŠIŲ RAJONO SAVIVALDYBĖS ADMINISTRACIJOS	DIREKTORIUS		
ĮSAKYMAS
 DĖL TELŠIŲ RAJONO SAVIVALDYBĖS BENDRUOMENĖS INICIATYVŲ PROJEKTŲ IDĖJŲ ATRANKOS, FINANSAVIMO IR ĮGYVENDINIMO 2024–2025 METŲ PLANO PATVIRTINIMO

2024 m. balandžio 4 d. Nr. A1-401 
Telšiai 




Vadovaudamasi Lietuvos Respublikos vietos savivaldos įstatymo 34 straipsnio 6 dalies 2 punktu, siekdama įgyvendinti Savivaldybės valdymo programos, patvirtintos Telšių rajono savivaldybės tarybos 2024 m.  vasario 29 d. sprendimu Nr. T1-38 „Dėl Telšių rajono savivaldybės 2024–2026 metų strateginio veiklos plano patvirtinimo“, 01.01.05.12 priemonę „Dalyvaujamojo biudžeto įgyvendinimas“,
t v i r t i n u   Telšių rajono savivaldybės bendruomenės iniciatyvų projektų idėjų atrankos,  finansavimo ir įgyvendinimo 2024–2025 metų planą (pridedamas).



Švietimo ir sporto skyriaus vedėja,						Lina Leinartienė
laikinai atliekanti direktoriaus funkcijas

Reda Lukauskienė
2024-04-02
PATVIRTINTA
Telšių rajono savivaldybės administracijos direktoriaus
2024 m. balandžio 4 d. įsakymu 
Nr. A1-401





Nr.	Priemonės pavadinimas	Atsakingi už įgyvendinimą	Įgyvendinimo 	data
I.	ŠVIETIMAS IR  INFORMACIJOS SKLEIDIMAS
1.	Telšių rajono savivaldybės interneto svetainės Dalyvaujamojo biudžeto modulio priežiūra ir informacijos skelbimas. 	Savivaldybės administracijos Finansų skyrius, informacinių technologijų specialistai.	Nuolat.
2.	Bendruomenės iniciatyvų projektų idėjų atrankos ir finansavimo tvarkos pristatymas rajono gyventojams.	Savivaldybės administracijos Finansų skyrius.	2024 m. gegužės mėn.–birželio mėn.
3.	Diskusijų apie dalyvaujamojo biudžeto įgyvendinimo galimybes ir problemas Telšių rajone suorganizavimas.	Savivaldybės administracijos Finansų skyrius.	2024 m. spalio mėn.–lapkričio mėn.
II.	PROJEKTŲ IDĖJŲ PASIŪLYMŲ TEIKIMAS
1.		Kvietimo teikti projektų idėjų pasiūlymus suformavimas.	Bendruomenės iniciatyvų projektų idėjų pasiūlymų vertinimo konsultacinė darbo grupė.	Iki 2024 m. kovo 6 d.
2.		Kvietimo teikti projektų idėjų pasiūlymus paskelbimas interneto svetainėje, žiniasklaidoje, socialiniuose tinkluose.	Savivaldybės administracijos Finansų skyrius, informacinių technologijų specialistai.	Iki 2024 m. balandžio 2 d.
3.		Projektų idėjų pasiūlymų priėmimas ir registracija.	Savivaldybės administracijos Teisės ir administravimo skyrius, seniūnijos. 	Nuo 2024 m. balandžio 15 d. iki 2024 m. gegužės 17 d.
III.	PROJEKTŲ IDĖJŲ VERTINIMAS IR ATRANKA
1.		Projektų idėjų pasiūlymui pritariančių asmenų tapatybės ir gyvenamosios vietos patikrinimas gyventojų registre.	Savivaldybės administracijos Finansų skyrius, seniūnijos.	Iki 2024 m. gegužės 24 d.
2.		Gyventojų pateiktų projektų idėjų pasiūlymų vertinimas, įskaitant teisinius, techninius, finansinius ir kt. aspektus.	Bendruomenės iniciatyvų projektų idėjų pasiūlymų vertinimo konsultacinė darbo grupė.	Iki 2024 m. birželio 21 d.
3.	Informacijos apie priežastis, dėl kurių projektas buvo pripažintas netinkamu ar negalimu įgyvendinti, išsiuntimas pareiškėjams.	Bendruomenės iniciatyvų projektų idėjų pasiūlymų vertinimo konsultacinė darbo grupė, Savivaldybės administracijos Finansų skyrius.	Iki 2024 m. birželio 28 d.
4.	Konsultacinės darbo grupės priimtų sprendimų apskundimas Savivaldybės merui bei atsakymų į skundus parengimas.	Gyventojai, pateikę projektų idėjas, Savivaldybės mero patarėjai.	Iki 2024 m. liepos 10 d.
5.	Administracijos direktoriaus įsakymo dėl tinkamų  finansuoti ir įgyvendinti projektų sąrašo patvirtinimo parengimas. 	Savivaldybės administracijos Finansų skyrius.	Iki 2024 m. liepos 12 d.
6.	Tinkamų finansuoti ir įgyvendinti projektų sąrašo paviešinimas (žiniasklaida, interneto svetainė, socialiniai tinklai).  	Savivaldybės administracijos Finansų skyrius, informacinių technologijų specialistai.	Iki 2024 m. liepos 31 d.
IV.	GYVENTOJŲ PRITARIMAS SIŪLOMIEMS ĮGYVENDINTI PROJEKTAMS
1.	Elektroninio gyventojų balsavimo dėl geriausios projekto idėjos organizavimas.	Savivaldybės administracijos informacinių technologijų specialistai, Finansų skyrius.	Nuo 2024 m. rugpjūčio 1 d. iki 2024 m. rugpjūčio 30 d.
2.	Gyventojų balsavimo kortelėmis organizavimas.	Savivaldybės administracijos Finansų skyrius, seniūnijos.	Nuo 2024 m. rugpjūčio 1 d. iki 2024 m. rugpjūčio 30 d.
3.	Balsavimo metu projekto idėjos pasiūlymui pritarusių asmenų tapatybės ir gyvenamosios vietos patikrinimas gyventojų registre.	Savivaldybės administracijos Finansų skyrius, seniūnijos.	Iki 2024 m. rugsėjo 30 d.
4.	Atitikties reikalavimui surinkti minimalų balsų skaičių įvertinimas.	Savivaldybės administracijos Finansų skyrius.	Iki 2024 m. rugsėjo 30 d.	
5.	Administracijos direktoriaus įsakymo dėl daugiausiai balsų surinkusių projektų sąrašo patvirtinimo parengimas ir paviešinimas (žiniasklaida, interneto svetainė, socialiniai tinklai).  	Savivaldybės administracijos Finansų skyrius, Savivaldybės administracijos informacinių technologijų specialistai.	Iki 2024 m. spalio 4 d.	
V.	PROJEKTŲ FINANSAVIMAS IR ĮGYVENDINIMAS
1.	Lėšų suplanavimas laimėjusiems projektams įgyvendinti 2025–2027 m. Savivaldybės strateginiame veiklos plane ir 2025 m. Savivaldybės biudžete. 	Savivaldybės administracijos Finansų skyrius, Savivaldybės strateginio veiklos plano atitinkamos programos koordinatorius.	Iki 2025 m. savivaldybės biudžeto patvirtinimo.
2. 	Laimėjusio projekto įgyvendinimas	Savivaldybės administracijos skyrius, atsakingas už projekto įgyvendinimą.	Iki 2025 m. gruodžio 1 d.

